GiliGold/VAD_KnessetCorpus huggingface dataset:
ליאת גרבר: דרך אגב, זה לא קשור ל-220.
רוברט אילטוב: דודו, היום זה כבר עבירה קיימת.
דוד רותם: זה לא עבירה קיימת.
ליאת גרבר: למיטב ידיעתי, עבירות נוספות זה לעניין חקירה.
ליאת גרבר: אבל פה רוצים להכניס את זה לעבירת מקור.
דוד רותם: לעניין עבירות מקור, זה בצו של שני השרים ובאישור ועדת החוקה.
דוד רותם: אני פשוט רוצה לשמור את האישור אצלי.
זאב אלקין: גם את החוק אתה יכול לשמור אצלך.
דוד רותם: את החוק אני לא רוצה.
דוד רותם: החוק הזה הוא לא חוקתי, הוא חוק גזעני, הוא חוק בזוי.
זאב אלקין: אז אתה רוצה את זה בצו?
זאב אלקין: אותו דבר בצו, זה יותר חוקתי?
אברהם מיכאלי: מה אמרת?
אברהם מיכאלי: "גזעני"?
דוד רותם: כן, גזעני.
דוד רותם: בן-אדם הסתנן לארץ, עבד פה במשך שלוש שנים, הרוויח כסף, רוצה לשלוח למשפחה שלו.
דוד רותם: אומרים לו, אדוני, זה עבירה, אסור לך.
דוד רותם: בסוף עוד ייקחו לו גם את הכסף.
אברהם מיכאלי: תרשום את זה בדברי הפרוטוקול, שדודו רותם אמר את זה.
דוד רותם: כן, אני אומר את זה כל הזמן.
זאב אלקין: הכול נרשם בדברי הפרוטוקול.
ישראל אייכלר: גם אם המסתנן הוא מוסלמי?
דוד רותם: גם אם המסתנן הוא חרדי.
רוברט אילטוב: אבי, אתה חושב שהפרוטוקול לא רושם את מה שדודו אומר?
אברהם מיכאלי: לא יודעים אם זה דודו רותם.
אברהם מיכאלי: צריך להדגיש.
דוד רותם: מכיוון שאני אומר את זה גם לגבי מסתננים חרדים, שהם מספר לא קטן - - -
אברהם מיכאלי: תגיד, להבדיל אלף אלפי הבדלות.
ישראל אייכלר: מה פתאום להבדיל?
דוד רותם: למה להבדיל?
אברהם מיכאלי: אתה מבדיל.
אברהם מיכאלי: אתה לא מתכוון לזה.
אורי אורבך: הם לא מסתננים.
ישראל אייכלר: אנחנו מסתננים בבית של דודו רותם.
נסים זאב: אתה יכול לעשות הצבעה, אדוני היושב-ראש?
נסים זאב: כי זה נוסטלגיה.
זאב אלקין: חבר הכנסת רותם שאל שאלה.
נסים זאב: הוא שואל הרבה שאלות, אז מה?
רוברט אילטוב: רק אתה יכול לשאול פה שאלות?
דוד רותם: לא, הוא לא יכול לשאול שאלות.
דוד רותם: הוא נואם.
דוד רותם: הוא מבין את הכול.
נסים זאב: אפשר להתקדם?
רוברט אילטוב: רגע, יש תשובה או אין תשובה?
זאב אלקין: חבר הכנסת רותם סובר שכדי להוסיף את הסעיף הזה להצעת חוק ממשלתית שכבר נמצאת בוועדת הפנים, לא צריך הצעת חוק, אלא אפשר לעשות את זה בצו, בנפרד.
זאב אלקין: הממשלה סבורה ששינוי כל-כך מהותי עדיף לעשות בחוק.
זאב אלקין: אני לא חושב שזה משנה מבחינת הסוגיה שלשמה אנחנו התכנסנו, וזה הדחיפות.
זאב אלקין: זאת שאלה, שכאשר ידונו בחוק בוועדה, יצטרכו להכריע.
זאב אלקין: אם אין צורך, אז אני מניח שהממשלה תשתכנע ולא תחבר את זה.
זאב אלקין: כי זה סתם, היא מסבכת גם לעצמה תהליך חקיקה.
זאב אלקין: אם היא תצליח לשכנע את חברי הכנסת שיש צורך, אז יחברו את זה לחוק.
זאב אלקין: אבל לגבי הדחיפות, הדחיפות היא ברורה בעיני.
רוברט אילטוב: אני לא בדיוק הבנתי אם דודו רותם השתכנע.
דוד רותם: אני לא השתכנעתי.
דוד רותם: למשרד המשפטים יש התחייבות אלי שזה החוק האחרון שהם עושים.
דוד רותם: כל היתר יעברו אצלי.
זאב אלקין: גם זה היה יכול לעבור אצלך.
זאב אלקין: אתה משכת את הבקשה, לא אני.
דוד רותם: את זה הייתי מוכן לקחת אלי.
נסים זאב: הם חשבו שאתה עמוּס.
נסים זאב: מה אתה רוצה?
נסים זאב: עשו אתך חסד.
נסים זאב: נו, אדוני היושב ראש, באמת.
דוד רותם: מה אני אעשה כל השבוע אם ייקחו לי את החוקים?
ישראל אייכלר: תסתנן לאפרת.
זאב אלקין: חברים, אני חושב ששמענו את הנימוקים למה.
זאב אלקין: כמובן שהנימוקים הם למה זה בפגרה.
זאב אלקין: כי ברגע שזה בפגרה, ברור שצריך פטור בכל הקריאות.
זאב אלקין: כי אנחנו לא נכנס את הכנסת בלי להניח קודם, ואחרי יומיים נכנס את הכנסת להצביע.
זאב אלקין: בדרך-כלל אנחנו יותר קפדנים במתן פטור מחובת הנחה.
זאב אלקין: בוודאי כשזה בכל הקריאות.
זאב אלקין: אבל במקרה הזה, כדי למנוע מהכנסת טרחה, סתם לקיים ישיבה רק כדי להניח ולמחרת להצביע, אני חושב שהבקשה להביא לפטור בכל הקריאות היא מוצדקת.
זאב אלקין: אני מבין שחלק מהצעת החוק, הממשלה מקווה ומתכוונת להשלים את תהליך החקיקה עוד היום.
זאב אלקין: חלק ייקח עוד זמן.
זאב אלקין: אבל כשזה יגיע, גם אז צריך את הפטור אם רוצים באותו - -
נסים זאב: הבעיה היא שכמעט כולם נוסעים כבר מחר בבוקר, אז חשוב שתהיה הצבעה.
זאב אלקין: יש כאלה שלא חזרו אפילו.
דוד רותם: לאן אתה נוסע?
זאב אלקין: לסין.
זאב אלקין: עכשיו התור של ש"ס לשלוח משלחת.
אברהם מיכאלי: לא, לא, אנחנו שולחים - - -
זאב אלקין: משלחת אחת חוזרת, שנייה יוצאת.
זאב אלקין: זה מסודר.
שכיב מוראד שנאן: היתה משלחת של סין אצלנו אתמול.
זאב אלקין: זה אלה שברחו מהמשלחת ששם.
רוברט אילטוב: היושב-ראש, מה עם הזמנים?
זאב אלקין: אני מביא את בקשת הממשלה בנפרד, כמובן.
ישראל אייכלר: אבל אני רוצה רשות דיבור לפני זה.
זאב אלקין: חס וחלילה, שאני אמנע זכות דיבור?
זאב אלקין: ואם אני אעשה את זה, יריב לא יפקיד בידי את ועדת הכנסת בפעם הבאה.
ישראל אייכלר: אני לא רוצה להאריך.
ישראל אייכלר: אני רק רוצה לומר שממשלה שחלק מחבריה מסיתים את ההמון נגד חלקים אחרים מהאוכלוסיה, איננה יכולה לבוא בידיים נקיות ולהגיד שהיא עובדת כקולקטיב לדאוג לכלכלת המדינה.
ישראל אייכלר: בפרט כאשר הגזירות הכלכליות באות לאחר כשל גדול מאוד של פקידים באוצר שניהלו משק כושל על חשבון הציבור, והעשירו את העשירים ורוששו את העניים.
ישראל אייכלר: ועכשיו הם באים לאיים עלינו בספרד וביוון.
ישראל אייכלר: ועושים כנס פגרה מיוחד לכמה גזירות נגד הציבור, שאני לא חושב שיש לזה הצדקה לפני שאותם פקידים שאחראים לכשל הכלכלי ילכו הביתה, ויתפטרו ויישאו באחריות לבור הגדול של היעדר ההכנסות והעלאת ההוצאות.
זאב אלקין: דווקא חברך לסיעה נתן ציונים אחרים לפקידי משרד האוצר רק בשבוע שעבר והשבוע.
זאב אלקין: אבל יכול להיות שזה מחלוקת.
ישראל אייכלר: יכול להיות שהוא מבין יותר ממני - -
רוברט אילטוב: אבל זה לא פעם ראשונה שיש להם מחלוקת.
זאב אלקין: יכול להיות שזו מחלוקת פנים-סיעתית.
ישראל אייכלר: לא, בכלל לא.
ישראל אייכלר: אני לא מבין כלכלה כמו חברי, אבל אני מבין שהאזרח משלם, ומשלם, ומשלם, והמדינה מבזבזת מאות מיליארדים על דברים שאינם לרוחנו.
ישראל אייכלר: אז במדינה שכזאת, ובאווירה שכזאת ובממשלה שכזאת, אני לא חושב שאני אוכל לתמוך בהצעת החוק הזאת, ולכן אני אתנגד.
דוד רותם: גם אני חושב שמבזבזים מיליארדים על דברים שהם לא לרוחי.
ישראל אייכלר: כמו המסתננים לאפרת, הוא מתכוון.
דוד רותם: לא, אני מתכוון - - -
זאב אלקין: הוא מתכוון למסתננים אחרים.
ישראל אייכלר: אל תחכה שאני אענה לך.
ישראל אייכלר: אתה יודע שאני מכבד אותך.
זאב אלקין: חבר הכנסת אייכלר, יש סיכוי טוב שבמחלוקת בינך לבין חבר הכנסת רותם, הוא יצליח לשכנע אותי טוב יותר.
זאב אלקין: דווקא ההתנגדות שלך משכנעת אותי בצדקתו של חבר הכנסת רותם.
זאב אלקין: יכולות להיות פה התפתחויות מעניינות.
ישראל אייכלר: בדבר אחד רותם צודק – הוא שכנע אותי שהסיפור עם העובדים המסכנים שאוסרים עליהם לפרנס את משפחותיהם, זה משהו גזעני.
ישראל אייכלר: בזה הוא משכנע אותי.
זאב אלקין: אבל שוב, אני מזכיר לכל חברי ועדת הכנסת שאנחנו לא דנים כאן בסוגיה אם החוקים הם טובים, אם החוקים הם רעים, אם האוצר הוא טוב, אם האוצר הוא רע.
זאב אלקין: אלא אנחנו דנים בסוגיה אחת בלבד – לגבי פטור מחובת הנחה.
זאב אלקין: אם כן, סיימנו את הדיון.
זאב אלקין: אני מביא להצבעה בוועדת הכנסת את בקשת הממשלה, ואני עובר חוק, חוק.
זאב אלקין: הבקשה הראשונה, לגבי הצעת חוק לצמצום הגירעון ולהתמודדות עם השלכות המשבר בכלכלה העולמית, בכל הקריאות.
זאב אלקין: מה "רגע, רגע"?
זאב אלקין: אנחנו באמצע הצבעה, חבר הכנסת דב חנין.
זאב אלקין: אבל סיימנו את הדיון.
דב חנין: אתה הצגת את הנושא ואמרת שעכשיו אתה מדבר על החוקים אחד לאחד.
זאב אלקין: מיצינו פה את הנושא, כבר התקיים דיון.
דב חנין: אני רוצה להתייחס.
דב חנין: אני לא עושה פיליבסטר.
נסים זאב: אחר-כך - - - עם כל הכבוד, אין דבר כזה.
זאב אלקין: אני אסיים את ההצבעה הזאת.
זאב אלקין: אני אתן לך להתייחס לפני ההצבעה הבאה.
זאב אלקין: בסדר?
זאב אלקין: לא נהוג להיכנס לאמצע הצבעה עם הדברים.
זאב אלקין: לפנים משורת הדין אתן לך לדבר לפני ההצבעה על החוק השני.
זאב אלקין: שבעה.
דב חנין: מתנגד וחסר זכות הצבעה.
זאב אלקין: אחד נגד.
קריאה: יש ויכוח בין קומוניסט לבולשביק, וזה מאוד מעניין.
זאב אלקין: אחד נמנע.
זאב אלקין: לפני שבאים להצביע על החוק השני, בבקשה.
דב חנין: אדוני, למען הפרוטוקול אני רוצה להסביר את סיבת התנגדותי, ללא יכולת הצבעה פה בוועדה.
דב חנין: אני חושב שהדבר שהממשלה עושה הוא חמור ומסוכן.
דב חנין: פתאום הממשלה גילתה שיש בעיות כלכליות, פתאום היא גילתה שיש משבר כלכלי, פתאום היא מביאה לנו בבהילות ובדחיפות הצעת חוק במהלך הפגרה, ומבקשת לפטור אותה מחובת הנחה ולהעביר אותה במהירות בכנסת.
דב חנין: הדבר הזה הוא כמובן לא ראוי ולא נכון.
דב חנין: העובדה שהממשלה מנותקת מהמציאות ולא יודעת מה המצב הכלכלי, לא צריכה לגרום לזלזול בעבודת הכנסת.
דב חנין: אם הממשלה מנותקת מהמציאות, היא צריכה פשוט להתפטר ולתת דרך לממשלה אחרת שיודעת לעשות את הדברים נכון יותר.
דב חנין: אם הממשלה רוצה לעשות בחינה מחדש של מצבה הכלכלי של ישראל, היא צריכה לעשות את זה בהליכים הראויים, ולא תוך זלזול בעבודתה של הכנסת, לא תוך בהילות שאיננה מתחייבת משום דבר.
אברהם מיכאלי: דב, קדימה אפילו לא באו לפה.
אברהם מיכאלי: על מי אתה בונה שיחליף את הממשלה?
דב חנין: לא, עזוב.
דב חנין: מה, קדימה זה אופוזיציה?
דב חנין: אני מדבר על אופוזיציה.
זאב אלקין: קודם כל, לפי הסקרים האחרונים הוא מקבל אותו מספר מנדטים כמו קדימה, לכן הוא כבר לא מתייחס אליהם כאופוזיציה ראשית.
דב חנין: אנחנו כבר האופוזיציה הגדולה.
ישראל אייכלר: ראש האופוזיציה הוא דב חנין.
דב חנין: אנחנו צריכים לקחת על עצמנו אחריות.
דב חנין: אבל אני אומר את הדברים, אדוני היושב-ראש, ברמה העקרונית.
דב חנין: אני חושב שיש בינינו הרבה ויכוחים – קואליציה ואופוזיציה, הממשלה מעוניינת בקידום סדר-היום שלה, אבל כולנו צריכים להיות מחויבים לשמירת נורמות בכנסת.
דב חנין: החוק הזה הוא דוגמה מובהקת של חקיקה שלא צריכה הליך מהיר.
דב חנין: הוא דוגמה מובהקת של חקיקה שהיא לא בלתי צפויה, היא חלק ממהלך כלכלי.
דב חנין: אני מבין שגם את חוק התקציב אולי יביאו לנו פתאום בהליך בהול, כי פתאום יגלו שגם תקציב מדינה צריכה להגיש, אתה יודע.
זאב אלקין: זה תלוי אם האופוזיציה תהיה קונסטרוקטיבית.
דב חנין: לא, אומרים שעוד לא החליטו אם יהיה תקציב מדינה ב-2013, אם מדינת ישראל תתקיים ב-2013, אבל אולי יגלו לפתע - -
דוד רותם: היא תתקיים - - - לא יעזור לכם.
דב חנין: לנו?
דב חנין: לכם לא יעזור.
דוד רותם: יש דברים שאתם לא מסוגלים לקלקל.
דב חנין: אני חושש שאתם הולכים לקלקל לנו את העניין הזה, אבל אני מקווה שמדינת ישראל תתקיים ב-2013.
דב חנין: אני רק מקווה שהממשלה לא תופתע שהיא תתקיים ב-2013, ולא תביא לנו גם כאן איזושהי הצעת חוק בהולה, את חוק התקציב, גם כן בפטור מחובת הנחה.
זאב אלקין: בבקשה, אני נתתי לך לפנים משורת הדין.
שכיב מוראד שנאן: והבטחת שלא יהיה פיליבסטר.
דב חנין: לא, לא, זה לא פיליבסטר.
נסים זאב: אחר-כך גפני ירצה לדבר.
זאב אלקין: אנחנו במעבר מהצבעה להצבעה.
דב חנין: אדוני היושב-ראש, אני מסכם ואומר, אני חושב שבקשת הממשלה לפטור מחובת הנחה על החוקים האלה, אבל קודם כל על החוק של צמצום הגירעון והתמודדות עם השלכות המשבר בכלכלה העולמית – שם מטעה לחוק מטעה – אני חושב שהיא בקשה שראוי היה שוועדת הכנסת תדחה אותה.
זאב אלקין: תודה רבה לחבר הכנסת דב חנין.
זאב אלקין: הוא נימק את ההתנגדות שלו, כאמור, הוא ציין שאין לו זכות הצבעה.
זאב אלקין: אני ממשיך בהצבעות לגבי בקשות הממשלה.
זאב אלקין: אני עובר לבקשה השנייה לגבי הצעת חוק לתיקון פקודת התעבורה (מס' 109) - -
דב חנין: היתה הנמקה לגבי הדחיפות של החוק הזה?
זאב אלקין: בוודאי, הכול היה.
זאב אלקין: דב, זה שאיחרת, זה לא אומר שלא קיימנו את ההליך הרגיל, כפי שמתבקש.
זאב אלקין: כל משרד נימק.
דב חנין: גם התעבורה הופתענו שהיא - -
זאב אלקין: כל משרד נימק את זה וכולי.
זאב אלקין: זה חוק של רפורמה ברשות השידור, ואני מניח שאתה מכיר את זה מצוין.
זאב אלקין: מהיכרותי אתך, אתה יודע בדיוק על מה - -
דב חנין: תיקון פקודת התעבורה?
אברהם מיכאלי: רדיו, רדיו.
זאב אלקין: יש פה תוספת לאגרת רדיו כדי לאפשר הפחתה בכלל האגרה - -
ציון פיניאן: כל הדרך תשמע את קרן נויבך ותגיד, כל הכבוד.
זאב אלקין: טוב, מי בעד בקשת הממשלה?
זאב אלקין: חברים, אנחנו באמצע הצבעה.
ישראל אייכלר: אני נמנע לכבודו של הרב גפני.
ישראל אייכלר: רציתי להיות נגד, אבל הוא ביקש ממני, אז אני נמנע.
אורי אורבך: איזו השפעה.
שכיב מוראד שנאן: זה אומר שאין חילוקי דעות בקהל.
זאב אלקין: ההצבעה השלישית, לגבי הצעת חוק לעידוד השקעות הון, מה שנקרא: הרווחים הכלואים.
זאב אלקין: מי בעד בקשת הממשלה לפטור בכל הקריאות?
דב חנין: זה מתן הטבות מס פנטסטיות לטייקונים.
דב חנין: מי שמצביע בעד הדבר הזה, רק צריך לדעת בעד מה הוא מצביע.
זאב אלקין: דב, נו, זה לא מקובל.
זאב אלקין: קיבלת לפנים משורת הדין זכות לדבר - -
דב חנין: ואני ממשיך, לפנים משורת הדין גם - -
דב חנין: קריאת ביניים, מה?
דב חנין: גם קריאת ביניים זה לפנים משורת הדין?
זאב אלקין: לא, זה לא מקובל.
זאב אלקין: לא פה, בלי מצלמות.
דב חנין: לא, בלי מצלמות.
דב חנין: זה רק למען הרקורד והפרוטוקול.
דב חנין: אני מתנגד.
דב חנין: אין לי זכות הצבעה.
זאב אלקין: שניים נמנעים, אושר.
זאב אלקין: החוק הרביעי – בקשת הממשלה לפטור להצעת חוק איסור הלבנת הון (הוצאת כספים מישראל בעבור מסתנן – עבירת מקור).
דב חנין: עוד המצאה מיותרת לחלוטין.
דב חנין: אני מתנגד בלי זכות הצבעה.
זאב אלקין: אוּשר.
אברהם מיכאלי: זאב, יש עוד ישיבה בקרוב?
זאב אלקין: לפרוטוקול, חברים, זה היה כתוב בהזמנה.
זאב אלקין: אני מודיע ליתר הבהרה, שבמידה וועדת הכנסת תידרש להתכנס לצורך טיפול בארבע הצעות חוק אלה – קביעת הוועדה, טענת נושא חדש, קביעת סדרי דיון על אחת מהצעות החוק האלה, או כל דבר אחר שיידרש - -
קריאה: או פרישה, או פרישה מסיעה.
קריאה: או פרישה מסיעה או התפלגות.
זאב אלקין: - - הוועדה תעשה את זה עוד היום, בהתראה של חצי שעה כמו שבדרך כלל אנחנו נוהגים בוועדת הכנסת.
זאב אלקין: עכשיו הישיבה הסתיימה.
יריב לוין: על סדר-יומנו בחירת ממלא-מקום יושב-ראש הכנסת בעת היעדרו מן הארץ.
יריב לוין: הודיעה לי מזכירת הכנסת כי יושב-ראש הכנסת ראובן ריבלין עתיד לצאת את גבולות המדינה ביום ג' בתשרי התשע"ג, 19 בספטמבר 2012, ולשוב ארצה ביום ט' בתשרי התשע"ג, 25 בספטמבר 2012.
יריב לוין: אנחנו נדרשים, בהתאם לחוק, למנות סגן שיכהן כממלא-מקומו של היו"ר בעת היעדרו בתקופה האמורה.
יריב לוין: יושב-ראש הכנסת ממליץ בפני הוועדה כי את מקומו ימלא סגן יושב-ראש הכנסת חבר הכנסת יצחק וקנין.
יריב לוין: אנחנו מאשרים את בקשת יושב-ראש הכנסת פה אחד, תרתי משמע, וקובעים שהבקשה אושרה וחבר הכנסת יצחק וקנין יכהן כממלא-מקומו בתקופה האמורה, ובכך הישיבה נעולה.
יריב לוין: שנה טובה וחג שמח.
יריב לוין: על סדר היום שני נושאים, הנושא הראשון: מינוי ממלא מקום ליושב ראש הכנסת בעת היעדרו מן הארץ.
יריב לוין: הודיעה מזכירת הכנסת כי יושב-ראש הכנסת עתיד לצאת את גבולות המדינה ביום כ"ב בתשרי תשע"ג-8 באוקטובר 2012 ולשוב ארצה ביום כ"ח בתשרי תשע"ג-14 באוקטובר 2012.
יריב לוין: היושב-ראש ממליץ כי בתקופת היעדרו ימלא את מקומו סגן יושב-ראש הכנסת חבר הכנסת יצחק וקנין וזאת עד לשובו לארץ.
יריב לוין: נאזם, מה נשמע?
יריב לוין: לא הצלחתי לעמוד ביעד שעד שתשב נגמור את כל הישיבה אבל לפחות את הנושא הראשון סיימנו.
יריב לוין: עכשיו אני עובר לנושא השני:
יריב לוין: פניית יושב-ראש הכנסת בדבר אישור קיומה של ישיבת כנסת מיוחדת לציון 17 שנים להירצחו של ראש הממשלה ושר הביטחון יצחק רבין ז"ל.
יריב לוין: על פי הוראות חוק הזיכרון ליצחק רבין, התשנ"ז-1997, יצוין בכל מוסדות המדינה יום הירצחו של ראש הממשלה ושר הביטחון יצחק רבין ז"ל ביום ראשון י"ב בחשוון התשע"ג, שחל השנה ב-28 באוקטובר 2012.
יריב לוין: באותו יום תתקיים אזכרה בהר הרצל ועל כן מבקש יושב-ראש הכנסת באמצעות מזכירת הכנסת לקיים בשעה 17:00 ישיבה מיוחדת לציון 17 שנים להירצחו ועל כן אני מציע לאשר כמובן את הבקשה הזו.
יריב לוין: רבותי, אני מבקש לשבת על מנת שנוכל להתחיל את הישיבה.
יריב לוין: אני פותח את הישיבה כאשר על סדר יומנו הכנתה לקריאה שנייה ושלישית של הצעת חוק התפזרות הכנסת השמונה עשרה, התשע"ג-2012.
יריב לוין: כפי שאמרתי בבוקר, מאחר והוטל עלי לנהל כאן
יריב לוין: כמעין נציג של חברת קדישא את סידורי הלוויה ודרכה האחרונה של הכנסת השמונה עשרה, אנחנו נשתדל לבצע את הדברים בצורה מסודרת – ואם אפשר בשים לב לשעה, גם תמציתית ויעילה.
יריב לוין: ראשית, ישנה שורה ארוכה של הצעות חוק פרטיות להתפזרות הכנסת שהוגשו ואשר יוזמיהן, לפחות חלקם, פנו אלי ומבקשים למזג אותן ביחד עם ההצעה הממשלתית כך שנכין אותן יחד לקריאה השנייה והשלישית.
יריב לוין: ההצעות הן כדלקמן: פ35/18, 1042/18, 1450/18, 1584/18 - - -
דוד רותם: המספרים לא חשובים, תגיד לנו מי הציע אותן.
יריב לוין: האמן לי שאני אגיע גם לזה.
יריב לוין: 3486/18, 3569/18, 3634/18, 3780/18 ו-4295/18.
יריב לוין: יוזמי ההצעות הם חברי הכנסת: ניצן הורביץ, אילן גילאון, מוחמד ברכה, חנא סוויד, דב חנין, עפו אגבאריה, דליה איציק, אחמד טיבי, יואל חסון, שלי יחימוביץ, איתן כבל, עמיר פרץ, יצחק הרצוג, אבישי ברוורמן, בנימין בן-אליעזר, דניאל בן-סימון, גאלב מג'אדלה, אורי אריאל, ג'מאל זחאלקה, חנין זועבי וזאב אלקין.
יריב לוין: אני מציע תחילה להצביע על ההצעה למזג את כל הצעות החוק הפרטיות עם הצעת החוק הממשלתית.
יריב לוין: אני רוצה לעבור כדי שאנחנו נוודא ונדע מי רשאי להצביע.
יריב לוין: במקום חבר הכנס זאב אלקין מטעם הליכוד יש כאן מישהו, חבר הכנסת פיניאן?
יריב לוין: חבר הכנסת אקוניס, ראיתי אותו כאן, הוא נמצא כאן?
יריב לוין: אז הוא רשאי להצביע כמובן.
יריב לוין: חבר הכנסת אורבך, כאן.
יריב לוין: חבר הכנסת שלמה מולה – כאן.
יריב לוין: במקום חברת הכנסת רוחמה אברהם אברהם-בלילא, חבר הכנסת אכרם חסון.
יריב לוין: יואל חסון נמצא.
יריב לוין: חבר הכנסת אילן גילאון – במקומו חבר הכנסת הורביץ.
יריב לוין: דוד רותם נמצא.
יריב לוין: רוברט אילטוב נמצא.
יריב לוין: חבר הכנסת איתן כבל, במקומו חבר הכנסת הרצוג.
יריב לוין: חבר הכנסת שנאן נמצא כאן.
יריב לוין: חבר הכנסת מיכאלי נמצא.
יריב לוין: חבר הכנסת זאב נמצא.
יריב לוין: חבר הכנסת אייכלר נמצא.
יריב לוין: חבר הכנסת טיבי נמצא וחבר הכנסת פיניאן נמצא.
יריב לוין: אלה האנשים שהם בעלי זכות הצבעה.
יריב לוין: לפיכך, מי בעד ההצעה למזג את כל הצעות החוק הפרטיות שהקראתי קודם ביחד עם הצעת החוק הממשלתית?
יריב לוין: הצבעה בעד – 16 נגד – אין נמנעים – אין הבקשה למיזוג הצעות החוק הפרטיות עם הצעת חוק התפזרות הכנסת השמונה עשרה, התשע"ג-2012, נתקבלה.
יריב לוין: המיזוג אושר.
יריב לוין: עכשיו, חבר הכנסת טיבי, אאפשר לך בקצרה הצעה לסדר.
אחמד טיבי: היות ומפלגת העבודה הודיעה לפני שבוע שהיא מעוניינת בבחירות ב-29 בינואר ולאחר מכן היא נסוגה באופן מפתיע מהדרישה שלה והסכימה, באופן מאוד מפתיע, להצעתו של ראש הממשלה על התאריך 22 בינואר, הדבר מעלה חשש בליבי.
אחמד טיבי: כדי לחסוך אפשרות של הפתעה כפי שהיתה לפני מספר חודשים, אני רוצה לברר, האם ברגע זה נתניהו ושלי יחימוביץ ונתן אשל יושבים ברגע זה כדי להקים ממשלת אחדות.
יריב לוין: היועצת המשפטית בבקשה, אם אפשר לקרוא את הצעת החוק הממשלתית.
ארבל אסטרחן: הצעת חוק התפזרות הכנסת השמונה העשרה, התשע"ג-2012.
ארבל אסטרחן: ההצעה כוללת שני סעיפים.
ארבל אסטרחן: הסעיף הראשון קובע כי הכנסת השמונה עשרה תתפזר לפני גמר תקופת כהונתה.
ארבל אסטרחן: הסעיף השני קובע כי הבחירות לכנסת התשע-עשרה יתקיימו ביום י"א בשבט התשע"ג, 22 בינואר 2013.
יריב לוין: רבותי, אני פותח את הדיון, מי שמבקש להירשם, יאמר עכשיו.
יריב לוין: ראשון הדוברים, חבר הכנסת יואל חסון, בבקשה.
יריב לוין: חבר הכנסת אדמסו אללי יצביע במקום חבר הכנסת אלקין, וזאת הזדמנות לברך אותך, ברוך הבא.
יריב לוין: אני מברך אותך, אני מקווה שעוד תזכה להרבה הרבה ישיבות בכנסת הבאה.
יואל חסון: אדוני היושב ראש, הפעם אני יכול לקוות ולומר, אל חשש, לא יהיה כאן פיליבסטר, אני מקווה שגם חבר הכנסת טיבי לא צודק בהערכותיו, למרות שלא קשה לחשוד ביושבת ראש מפלגת העבודה שלי יחימוביץ בשיתוף פעולה עם נתניהו, אבל עד כמה שזה תלוי בה, זה בטח יהיה בעתיד.
יואל חסון: אנחנו הולכים פה לבחירות ואני מקווה מאוד שאנחנו מייצרים תקווה אמיתית ויכולת לשנות את פני השלטון במדינת ישראל.
יואל חסון: השלטון במדינת ישראל בארבע השנים האחרונות, אדוני היושב ראש, הוא שלטון שהיה שלטון של סקטורים, של מיעוטים.
יואל חסון: ובכלל, היתה איזה שהיא הנחת עבודה או כל הזמן היו אומרים – גם אנחנו קצת נפלנו בזה ואמרנו – שלטון הליכוד כך, שלטון נתניהו כך, חבר'ה, זה לא היה שלטון הליכוד, זה היה השלטון של ליברמן, זה היה שלטון של ש"ס, זה היה השלטון של המפלגות הסקטוריאליות, של המיעוטים במדינת ישראל שקבעו כאן את סדר היום ארבע שנים, עיוותו כאן את סדרי העדיפויות.
מגלי והבה: למיעוטים המיוחסים.
יואל חסון: למיעוטים המיוחסים, אני מקבל את התיקון.
יואל חסון: כולל אתה, חבר הכנסת אייכלר, שעיוותו את סדרי העדיפויות במדינת ישראל, מיעוטים מיוחסים שלטו כאן על סדר היום ועיוותו את סדרי העדיפויות.
יואל חסון: אני רוצה לקוות, שבבחירות האלה הציבור הישראלי יבחר בכוחות השפויים שהתאחדו כדי לייצר כאן ממשלה שפויה, מרכזית, טובה, כזאת שמייצגת את האינטרס הכללי.
יואל חסון: בין השאר אדוני, גם תשנה את שיטת הממשל כי זה נזק גדול מאוד אדוני, שאנחנו הולכים לבחירות האלה באותה שיטה מעוותת, בלי שעשינו שינוי למרות שהיה כאן רוב לשינויים ואנחנו מעוותים את היכולת הדמוקרטית שלנו לשינויים.
יואל חסון: אבל בעזרת ה', בכנסת הבאה נעשה את השינויים.
יואל חסון: בהצלחה לכולם באופן אישי.
יריב לוין: רבותי, אני מציע שנגביל את עצמנו לדקה אחרת זה יהיה סיבוב שני של מה שהיה במליאה.
יריב לוין: אני מזכיר לכם, מדברים על חוק פיזור הכנסת, שליבו זה התאריך שלו.
יריב לוין: אז מי שיש לו להגיד משהו לגופו של הנושא, מצוין.
יריב לוין: אחרת, אני אומר, אני לא רואה טעם לחזור חזרה לאותו ריטואל של המליאה.
אחמד טיבי: אדוני היושב ראש, יש הסכמה כללית מקיר לקיר לגבי הצורך להצביע בעד חוק פיזור הכנסת, לשלוח את הכנסת הזאת לבחירות.
אחמד טיבי: מדובר בכנסת הכי גרועה שהיתה עד כה.
אחמד טיבי: חבר הכנסת יריב לוין שייך לאלה שבגללם התואר הזה ניתן.
אחמד טיבי: אבל יש בעיה עם התאריך.
אחמד טיבי: אני רוצה לגלות לקהל המאזינים, הצופים והנוכחים, שלפני מספר ימים פנו אלינו מסיעת ש"ס וביקשו לתאם אתנו תאריך מאוחר יותר מאשר התאריך שראש הממשלה הציע.
אחמד טיבי: הם הובילו את המהלך.
אחמד טיבי: הם התקפלו ראשונים.
אחמד טיבי: הם פנו לקדימה, פנו לאיחוד הלאומי, פנו אלינו, פנו לסיעת הבית היהודי וליהדות התורה ואמרו, יש לנו רוב.
אחמד טיבי: מפלגת העבודה היתה הראשונה לומר 29 בינואר.
אחמד טיבי: מי שנמצא באופוזיציה בדרך כלל מתאם עם האופוזיציה, לא מתאם עם הקואליציה, למרות שאנחנו ערב פיזור הכנסת.
אחמד טיבי: אני חושב שמפלגת העבודה לא עשתה נכון - - -
יצחק הרצוג: מצאת על מי לתפס?
יצחק הרצוג: נו באמת, די כבר.
יואל חסון: זאת האמת, שמשתפים פעולה עם הקואליציה במקום עם האופוזיציה.
אחמד טיבי: אני לקחתי את דבריך ברצינות.
יצחק הרצוג: העובדות לא נכונות.
אחמד טיבי: מה, לא אמרתם 29 בינואר?
יצחק הרצוג: אני אבהיר את זה, קשה לך נורא, יואל חסון.
יצחק הרצוג: מה לעשות שכולם פה הולכים על 22 בינואר.
יואל חסון: פתאום שיניתם את דעתכם.
אחמד טיבי: אם הייתם עומדים על ההצעה שלכם, זה היה בסך הכול שבוע, לכל אחד יש שיקולים משלו.
יצחק הרצוג: ההצעה הזאת נאמרה בגלל שזאב אלקין אמר שהוא בחו"ל ולכן החוק יהיה רק בשבוע הבא.
יצחק הרצוג: החוק הוקדם אז הכול הוקדם.
יצחק הרצוג: תאמין לי, אני כאן עם עוד חבר אופוזיציה מצוין שאנחנו מסכמים על אותו תאריך.
אחמד טיבי: מרצ לא אמרה מראש את התאריך 29 בינואר, אתם אמרתם.
אחמד טיבי: לנו זה משנה, חזרת סטודנטים מחו"ל משנה לגבינו.
אחמד טיבי: לכל אחד יש אינטרסים.
אחמד טיבי: יש לנו אלפי סטודנטים שלומדים בחוץ לארץ.
יריב לוין: חבר הכנסת טיבי, אתה לקחת ברצינות את הדברים שלי על חברת קדישא, אנחנו לא עוסקים במה שהיה.
אחמד טיבי: אדוני, זאת הסתייגות מאוד מהותית.
יריב לוין: מה אתה מציע, אתה מציע להקדים את התאריך, לאחר את התאריך?
אחמד טיבי: לאחר לפחות בשבוע, ב-5 בפברואר או ב-29 בינואר.
יריב לוין: הבנו, תודה רבה.
שלמה מולה: ראשית, אני מקווה שמערכת הבחירות תהיה מערכת בחירות שיהיה בה כבוד הדדי, מערכת בחירות שיהיה בה ויכוח אידיאולוגי, לא השמצות אישיות.
שלמה מולה: הכנסת הזאת הצטיינה בגזענותה, אדוני היושב ראש, גם ערב סיומה של הכנסת.
שלמה מולה: הדמוקרטיה הישראלית היתה בסכנה, הרבה מאוד חוקים, חלקם עברו, חלקם לא עברו.
שלמה מולה: גם עכשיו, כשבאים לפזר את הכנסת, ראוי ונכון להתחשב במיעוט שמבקש תאריך מוסכם.
שלמה מולה: מה זה דמוקרטיה?
ישראל אייכלר: אבל החברים שלך בקדימה נגד המיעוטים.
ישראל אייכלר: אתה רוצה שלטון מיעוטים?
יואל חסון: המיעוטים בקואליציה, לא המיעוטים במדינת ישראל.
שלמה מולה: דמוקרטיה זה לא עריצות הרוב.
שלמה מולה: הדמוקרטיה היא גם להתחשב במיעוטים אחרים שיש להם בקשות.
שלמה מולה: הזכות לבחור ולהיבחר היא זכות יסודית ובסיסית של האדם.
שלמה מולה: אם הזכות הזאת עלולה להילקח בגלל בעיה טכנית, מה הריצה הזאת לעוד שבוע או עוד שבועיים?
שלמה מולה: זה לה היה משנה דרמטית את כינונה של הכנסת.
שלמה מולה: בסיכומו של דבר אני חושב, בכנסת הזאת לא היתה התחשבות בקבוצות מסוימות והיתה פה דיקטטורה ששלטה בעריצות בלתי ראויה.
שלמה מולה: לכן החוקים שעברו כאן הם חוקים דרקוניים.
שלמה מולה: מישהו צריך להסתובב בחוץ לארץ ולראות איך מדינת ישראל והדמוקרטיה הישראלית נראית מבחוץ.
שלמה מולה: אני יודע שאנחנו דמוקרטיה חזקה, אבל לפעמים, המעט שאנחנו עושים יוצא החוצה וזה משרת את האנטי ישראליים.
שלמה מולה: חבל, הכנסת הזאת הצטיינה בציון גבוה מאוד מאוד בגזענותה וחבל.
שלמה מולה: טוב שהיא הלכה לפני שעשתה הרבה מאוד נזקים לעם ישראל ולמדינת ישראל.
נסים זאב: אדוני היושב ראש, בזמן האחרון אני שומע כל הזמן את אותם ביטויים שכל אחד מדבר על ממשלה שפויה, על אנשים שפויים, חבר הכנסת יואל חסון, בכל הרצאה שלך בכנסת אתה מציין זאת ואני ורוצה לומר לך, אין כאן אחד שחושב שהשפיות נמצאת רק אצלו וכולם צריכים ללמוד ממנו.
נסים זאב: צריך לקבל דעות שונות, מדובר במפלגות, כל אחת בה עם העמדות שלה.
נסים זאב: הגיע הזמן שנכבד איש את רעהו.
נסים זאב: אני אומר את זה דווקא לקראת סיום הקדנציה הזאת כי בסופו של דבר חלק מאתנו שוב ייפגש ונצטרך לעבוד במשותף.
נסים זאב: לכן אני מצפה, שבישיבה האחרונה הזאת נצא ברוח טובה.
נסים זאב: אדוני היושב ראש, אני מבקש הסתייגות, מכיוון שאנחנו זהירים בתאריך, אני מבקש גם לכתוב את השעה, שזה מתחיל בשמונה בבוקר.
נסים זאב: כלומר, יום שלישי, י"א בשבט, השעה חשובה לנו ואני מבקש שמונה בבוקר.
יריב לוין: חבר הכנסת זאב, ההסתייגות הזאת בלתי אפשרית, כפי שאתה יודע ואת הרי רב ניסיון, היא בלתי אפשרית מאחר ואין מקומה בחוק הזה אלא היא נוגעת להוראות שקבועות בחוק הבחירות וקשורות לשעת הבחירות.
נסים זאב: אבל ממילא זה הוראת שעה.
יריב לוין: חבר הכנסת נסים זאב, ההסתייגות הזאת לא נוכל לקבלה, אם תרצה רשות דיבור, אתה יכול לבקש והדבר הזה יתאפשר.
ישראל אייכלר: אדוני היושב ראש, אני רוצה לומר לכולם את מה שכולם חושבים ומרגישים ואני לא יודע למה אף אחד לא אומר את זה.
ישראל אייכלר: אין עוד מקום עבודה, שאנשים מייצרים שם משהו, שכולם מחליטים להתפזר ולהתפטר מבלי לבקש שימוע.
ישראל אייכלר: הכנסת היא מקום שאנשים נלחמים הרבה זמן להגיע אליו כדי ליישם את השליחות שלהם, את האמונות שלהם ואת הדעות שלהם.
ישראל אייכלר: פתאום מחליטה כנסת שלמה ללכת ולהתפזר ולהתפטר מבלי שאף אחד הנמצאים שם יודעים, בפרט האופוזיציה, ש-50% או 70% יחזרו לפה.
דוד רותם: ישראל, 50% הם קונים הרגע.
ישראל אייכלר: הציבור הישראלי שלח את האנשים האלה לארבע שנים, יש תאריך בחירות, קורה אסון לאומי אז הולכים ומתפזרים קודם.
ישראל אייכלר: פה, המעשה שנעשה פה, שיש גורמים שלטוניים שאינם נבחרים, שמעוניינים שהכנסת ונציגי העם ונבחרי העם יהיו חלשים ונחלשים עוד יותר ויותר.
ישראל אייכלר: אחר כך אנחנו בוכים למה לכנסת ולממשלה אין סמכות ויש אנרכיה במדינה.
יואל חסון: למה הצבעת בעד?
ישראל אייכלר: שאלה טובה.